'Yan bindiga ba su kai min hari ba, samame na kai mafakarsu - Gwamnan Zamfara ▷ Legit.ng
5 months ago 10234 views by Naziru Dalha Taura
A ranar Lahad ne rahotanni suka bayyana cewar 'yan bindiga sun bude wa tawagar gwamnan jihar Zamfara, Bello Matawalle, wuta a hanyarsa ta zuwa yiwa jama'ar wani gari dake karkashin karamar hukumar Gusau jajen rashi da asarar da suka yi sakamakon harin da 'yan bindiga suka kai musu.
Amma gwamnan ya ce jami'an tsaronsa ne suka fatattaki 'yan bindiga a wata mafakarsu.
A cewar wwani shaidar gani da ido, 'yan bindigar sun kai harin ne a kan tawagar gwamnan yayinda yake kan hanyarsa ta kauyen Lilo domin yiwa jaje da ta'aziyya.
'Yan bindigar sun yi amfani da yawan ababen hawa dake bin hanyar tare da budewa tawagar gwamnan wuta.
Bello Matawalle - Gwamnan Zamfara
Yusuf Idris, kakakin gwamna, ya ce Matawalle ne ya jagoranci jami'an tsaro wajen kai wa 'yan bindigar hari a maboyar su.
Idris ya bayyana cewar gwamnan na tare da mataimakinsa, Mahadi Aliyu Gusau, da kuma ragowar shugabannin hukumomin tsaro na jihar Zamfara a lokacin da ya jagoranci kai wa 'yan bindigar hari.
DUBA WANNAN: Jerin sunaye: Sabon gwamnan jihar Gombe ya yi sabbin nade-nade 12
A cewarsa, tawagar gwamnan ta samu nasarar fatattakar 'yan bindigar daga sansaninsu a samamen da tawagar ta kai musu.
"Duk da hakan, gwuiwar gwamna ba tayi sanyi ba wajen wuce wa zuwa kauyen Lilo domin yi wa jama'a jaje da ta'aziyya," a cewar jawabin.
Zamfara State News TodayHausa NewsMasu Garkuwa Da Mutane Latest NewsAbun MamakiYan Fashi Da Makami
Yan majalisa sun banzatar da naira tiriliyan daya da sunan ayyukan mazabu a shek...
Babu wata aya a cikin Injila da ta hana kiristoci auren mace fiye da daya - Fasto